Pēteris Slavens

Pēteris Slavens (errusieraz: Пётр Антонович Славен, Pyotr Antonovitx Slaven; 1874ko apirilaren 5a - Valmiera, 1919ko azaroaren 14a) Letoniar jatorriko jeneral sobietarra izan zen, Errusiako Gerra Zibilean eta Letoniako Independentzia Gerran borrokatu zuena.

 Karrera 
Slavens 1893tik aurrera Junker-eskola batean ikasi zuen, eta gutxira Tsarraren armadan sartu zen. Lehen Mundu Gerran parte hartu zuen, 67. erregimenduarekin Polonian eta Belarusian zenbait erasotan borrokatuz.

1917an 67. errejimenduko komandante gisa erretiratu zen osasun arrazoiengatik, eta hainbat ospitaletan egon zen tratamenduan.

Urriko Iraultzaren ondoren Armada Gorriak 1918ko udan zerbitzura behartuta deitu zuen, osasun txarra zuen arren. Lehenik dibisio baten buru izan zen, gero abuztutik aurrera V. Armada ekialdean, eta 1919ko urtarrila arte Hegoaldeko Fronteko zuzendaria Errusiako Gerra Zibilean.

Gaixotasuna zela eta, Slavens Rigara joan zen, eta martxotik aurrera Letoniako Sobietar Armadaren agintea hartu behar izan zuen. Alderdiko buruzagitzak 1919ko maiatzeko porrot suntsitzailearen errua leporatu zion, eta bere aurkako judizioak prestatzen hasi ziren. Slavens osasun arrazoiengatik desmobilizazioa jaso zuen eta gero muga legez kanpo zeharkatu zuen, Letonia askerako bidean.

Bertako agintariek 1919ko azaroan Slavens atxilotu zuten eta gerra-preso esparru batean sartu zuten. Hilabete berean, pneumoniaz jota, hil zen.

 Erreferentziak 

 Kanpo estekak 

Kategoria:Letoniarrak
Kategoria:Errusiako komunistak
Kategoria:Errusiako Gerra Zibileko militarrak
Kategoria:Errusiako Iraultzako biografiak
Kategoria:Sobietar Batasuneko militarrak